Jackie Joyner

Jacqueline Joyner-Kersee mes conoixida como Jackie Joyner u Jackie Joyner-Kersee y naixida de East St. Louis, Illinois o 3 de marzo de 1952 ye una atleta estausunidense hue retirada que yera especializada en brinco de largaria y prebas combinatas.

Partecipó en cuatre Chuegos Olimpicos, prencipiando a suyas partecipacions en os Chuegos en Los Angeles 1984 con una medalla d'archent en a preba d'heptatlón, en Seúl 1988 estió campiona en as prebas d'heptatlón y brinco de largaria, y en Barcelona 1992 en heptatlón a mas d'una medalla d'archent en brinco de largaria, a suya zaguera participación estió en Atlanta 1996 a on aconsiguió una atra medalla d'archent tamién en brinco de largaria.

En o Campionato d'o mundo d'atletismo tamién aconsiguió destacadas actuacions estando campiona en Roma 1987 en heptatlón y brinco de largaria, en Tokio 1991 campiona en largaria y en Stuttgart 1993 en heptatlón.

Os premios a millor atleta de l'anyo en Estaus Unius (Night of Legends awards) en categoría femenina tienen o nombre de Jackie Joyner-Kersee Female Athlete of the Year en a suya honor dende l'anyo 2013.

 Universidat de California 
Mientres a suya estancia en a Universidat d'UCLA compachinó los suyos estudios con o basketbol y l'atletismo, mientras este periodo estió una pieza fundamental de l'equipo de basketbol d'a Universidat estando habitualment parte de l'equipo titular, amás en l'atletismo aconsiguió una sobrebuena progresión dica situar-se como una d'as millors atletas d'o país cuan se licenció en Historia.

 Familia 
Chirmana d'Al Joyner y cunyada de Florence Griffith, chuntos son la segunda familia con mas medallas d'oro olimpicas con un total de 7, tamién ye una d'as familias que mas medallas totals tienen con as 3 d'archent y 2 de bronce que tamién han ganau. The 25 Most Talented Olympic Families.

 Referencias 

 Vinclos externos 
 Biografía de Jackie Joyner-Kersee en a pachina web de World Athletics.

<center>

<center>

Categoría:Atletas de prebas combinadas
Categoría:Brincadors de largaria
Categoría:Brincadors d'Estaus Unius
Categoría:Medallistas olimpicos d'Estaus Unius
Categoría:Medalla d'oro en os Chuegos Olimpicos
Categoría:Medalla d'archent en os Chuegos Olimpicos
Categoría:Atletas d'Estaus Unius en os Chuegos Olimpicos de 1984
Categoría:Atletas d'Estaus Unius en os Chuegos Olimpicos de 1988
Categoría:Atletas d'Estaus Unius en os Chuegos Olimpicos de 1992
Categoría:Atletas d'Estaus Unius en os Chuegos Olimpicos de 1996
Categoría:Naixius d'Illinois
Categoría:1952 (naixencias)